Ўзбекистон Республикаси

Марказий сайлов комиссиясининг 2025 йил 6 февралдаги

1426 -сон қарорига илова

**Ўзбекистон Республикаси Марказий сайлов комиссиясининг
2025 йилга мўлжалланган**

**ИШ РЕЖАСИ**

**I.** **Марказий сайлов комиссиясининг 2025 йилдаги устувор вазифалари**

1. Ўзбекистон Республикаси Олий Мажлиси Қонунчилик палатасига ва маҳаллий Кенгашлар депутатлари сайлови натижаларини таҳлил қилиш ҳамда соҳага оид норматив-ҳуқуқий ҳужжатларни янада такомиллаштириш чораларини кўриш.
2. Сайлов комиссиялари фаолиятига рақамли технологияларни кенг жорий этиш, “E-saylov” ахборот тизимини модернизация қилиш ва тизимни такомиллаштириш.
3. Сайлов комиссиялари аъзолари сайлов қонунчилиги ва амалиёти борасидаги билим ва малакасини оширишга қаратилган тизимли ишларни ташкил этиш.
4. Сайлов жараёни иштирокчилари ва аҳолининг электорал маданиятини ошириш чораларини кўриш.
5. Сайловлар ва референдумларга тайёргарлик кўриш ва уни ўтказиш борасида хорижий давлатлар тажрибасини ва халқаро амалиётни ўрганиш, халқаро ташкилотлар ва хорижий давлатлар сайлов органлари билан ҳамкорлик доирасини кенгайтириш.
6. Олий Мажлис Қонунчилик палатаси ва маҳаллий Кенгашлар депутатларининг сифат таркибини, шу жумладан бўшаб қолган ўринлар мавжудлигини мониторинг қилиб бориш ҳамда бўшаб қолган депутатлик ўринларига сайловларни ташкил этиш.

**II. Марказий сайлов комиссиясининг мажлисларида
кўриб чиқиладиган масалалар**

**1.** Марказий сайлов комиссиясининг 2024 йил иккинчи ярим йиллик иш режасининг ижроси тўғрисида.

*февраль*

**2.** Марказий сайлов комиссиясининг 2025 йилга мўлжалланган иш режаси тўғрисида.

*февраль*

**3.** Ҳудудий сайлов комиссияларининг доимий асосда ишловчи аъзолари билим ва малакасини ошириш чора-тадбирлари тўғрисида.

*май*

**4.**Сайлов жиҳозларининг сақланиши ва ҳисоби юритилишининг мониторинги натижалари тўғрисида.

*июль*

**5.** Марказий сайлов комиссиясига келиб тушган жисмоний ва юридик шахсларнинг мурожаатларини кўриб чиқиш натижалари тўғрисида.

*июль*

**6.** Ўзбекистон Республикаси Олий Мажлиси Сенати аъзоларининг, Қонунчилик палатаси ва маҳаллий Кенгашлар депутатларининг бўшаб қолган ўринларга сайлов ўтказишни ташкил қилиш тўғрисида.

*февраль-декабрь*

**7.** Марказий сайлов комиссиясининг қарорлари ва низомларини инвентаризация қилиш натижасига кўра, зарурати мавжудларига ўзгартириш ва қўшимчалар киритиш бўйича қарор лойиҳаларини кўриб чиқиш тўғрисида.

*февраль-декабрь*

**III. Ўзбекистон Республикаси Марказий сайлов комиссиясининг**

**2025 йилга мўлжалланган**

**ТАДБИРЛАР РЕЖАСИ**

| **№** | **Тадбирлар номи** | **Ижро муддати** | **Масъул ижрочилар** |
| --- | --- | --- | --- |
|  | 2024 йилда бўлиб ўтган сайловлар жараёнини таҳлил қилиш, миллий сайлов қонунчилиги ва амалиётини янада такомиллаштириш бўйича таклифлар ишлаб чиқиш мақсадида жойлардаги сайлов жараёнининг иштирокчилари билан ҳар бир ҳудуд кесимида алоҳида график асосида онлайн “давра суҳбатлари” ташкил этиш ҳамда натижаларни умумлаштириш. | 2025 йилфевраль | Комиссия аъзолари,А.Рўзиев, Ш.Хасанов |
|  | Сайлов жараёнларига замонавий овоз бериш технологияларини жорий этиш масаласини ўрганиш ва таклиф тайёрлаш. | 2025 йилфевраль-апрель | Б.Юнусов,А.Рўзиев, М.Сатаев,таркибий тузилма раҳбарлари |
|  | Жойларда сақланаётган сайлов жиҳозларини тўлиқ хатловдан ўтказиш, уларнинг белгиланган тартибда расмийлаштирилганлиги ва сақланишини манзилли ўрганиш ҳамда маълумотлар базасини янгилаш. | 2025 йилфевраль-май | А.Ибодуллаев,А.Рўзиев, Ж.Фахрутдинов |
|  | Марказий сайлов комиссия фаолиятини унинг расмий веб-сайти ҳамда ижтимоий тармоқларида кенг ёритиб бориш, сайловчиларнинг электорал маданиятини оширишга доир контент билан тўлдириш. | 2025 йилфевраль-июнь | М.Хусанова,М.Алимбаев |
|  | Сайловларни молиялаштириш учун маблағлар ўз вақтида ва етарли миқдорларда ажратилишини таъминлаш мақсадида Ўзбекистон Республикасининг Бюджет кодексига қуйидагиларни назарда тутувчи ўзгартириш ва қўшимчаларни киритиш бўйича таклифлар тайёрлаш:– Ўзбекистон Республикаси Президенти ва давлат ҳокимияти вакиллик органлари депутатларининг конституциявий ваколати тугайдиган йилнинг бюджет тўғрисидаги қонунида сайловларни ўтказиш маблағларини бюджетнинг харажатлари қисмига киритиш;– ҳар йиллик Давлат бюджети тўғрисидаги қонунда Ўзбекистон Республикаси Олий Мажлиси Қонунчилик палатаси ҳамда Сенатининг бўшаб қолган ўринларига ўтказиладиган сайловларни молиялаштиришни назарда тутувчи маблағларини бюджетнинг харажатлари қисмига киритиш;– ҳар йиллик маҳаллий бюджет тўғрисидаги норматив-ҳуқуқий ҳужжатларда халқ депутатлари маҳаллий Кенгашларининг бўшаб қолган депутатлик ўринларига ўтказиладиган сайловларни молиялаштиришни назарда тутувчи маблағларини маҳаллий бюджетнинг харажатлари қисмига киритиш. | 2025 йилмарт | А.Ибодуллаев,А.Рўзиев, Ш.Умаров,таркибий тузилма раҳбарлари |
|  | Маҳаллий Кенгашлар депутатларининг бўшаб қолган ўринларига сайловларга тайёргарлик кўриш ва уларни ўтказиш бўйича намунавий харажатлар сметасини ишлаб чиқиш ва тасдиқлаш. | 2025 йилмарт | А.Ибодуллаев,А.Рўзиев, Ш.Умаров |
|  | Электрон овоз бериш ускуналарининг тажриба-синови натижаларини таҳлил қилиш ҳамда унинг натижалари бўйича таклиф тайёрлаш. | 2025 йилмарт | Б.Юнусов,А.Рўзиев, М.Сатаев |
|  | Маҳаллий Кенгашлар депутатларининг бўшаб қолган ўринларига сайловларга тайёргарлик кўриш ва уларни ўтказиш бўйича намунавий календарь режани ишлаб чиқиш ва тасдиқлаш. | 2025 йилмарт | Х.Маматов, Б.Юнусов,А.Рўзиев, О.Талипджанов,таркибий тузилма раҳбарлари |
|  | Сайловда шахсини тасдиқловчи ҳужжатлари бўлмаган сайловчиларни овоз беришига йўл қўйишга оид ҳуқуқбузарлик учун жавобгарлик чораларини жорий этиш масаласини ўрганиб чиқиш ва таклиф тайёрлаш. | 2025 йилмарт-апрель | Х.Маматов,А.Рўзиев, О.Талипджанов |
|  | 2024 йил 27 октябрда бўлиб ўтган Ўзбекистон Республикаси Олий Мажлиси Қонунчилик палатаси ва маҳаллий Кенгашлар сайловига тайёргарлик кўриш ва уларни ўтказиш бўйича китобни тайёрлаш.  | 2025 йилапрель | Комиссия аъзолари,А.Рўзиев, Ш.Хасанов,таркибий тузилма раҳбарлари |
|  | Маҳаллий Кенгашларнинг бўшаб қолган депутатлик ўринларини мониторинг қилиш ҳамда уларга сайловлар ўтказиш бўйича таклиф тайёрлаш. | ҳар чоракда | Х.Маматов,А.Рўзиев, О.Талипджанов |
|  | Ўзбекистон Республикаси Олий Мажлисининг Қонунчилик палатасига аралаш сайлов тизими асосида ўтказилган сайлов жараёнида юзага келган қонунчиликдаги бўшлиқларни таҳлил қилиш ва натижалари бўйича сайлов қонунчилигини янада такомиллаштиришга доир таклифлар ишлаб чиқиш. | 2025 йилмай | Комиссия аъзолари,А.Рўзиев, И.Хаджиев,таркибий тузилма раҳбарлари  |
|  | Ҳудудий сайлов комиссиялари аъзоларининг билим ва малакасини ошириш бўйича чора-тадбирлар режасини ишлаб чиқиш ва унинг ижросини таъминлаш. | 2025 йилмай-июнь | Х.Палуаниязов,А.Рўзиев, Ш.Хасанов |
|  | Сайлов қонунчилиги ва амалиётига оид атамалар ва тушунчаларнинг электрон изоҳли луғатини ишлаб чиқиш. | 2025 йилиюнь | Х.Палуаниязов,А.Рўзиев, Ш.Хасанов,таркибий тузилма раҳбарлари |
|  | Халқ депутатлари вилоятлар ва Тошкент шаҳар Кенгашларининг депутатлари сайлови тартибини такомиллаштириш бўйича таклиф тайёрлаш. | 2025 йилиюнь | Б.Юнусов,А.Рўзиев, О.Талипджанов,таркибий тузилма раҳбарлари |
|  | “E-Saylov” ахборот тизимини такомиллаштириш, хусусан қуйидаги имкониятларни жорий этиш масаласини кўриб чиқиш:– оммавий ахборот воситалари вакилларини аккредитациядан ўтказиш тартибини соддалаштириш;– бўшаб қолган депутатлик ўринларига сайловларни ташкил этиш ва ўтказиш;– овоз бериш натижаларини сайлов округлари кесимида киритиш;– сайлов натижаларини чиқариш бўйича баённомаларни расмийлаштириш;– депутат этиб сайланганларни рўйхат олиш тўғрисида қарор қабул қилиш;– депутатларнинг ваколатларини муддатидан илгари тугатиш бўйича қарор қабул қилиш. | 2025 йилиюнь-сентябрь | Б.Юнусов,А.Рўзиев, М.Сатаев,таркибий тузилма раҳбарлари |
|  | Сайлов жараёнларини бошқариш ахборот тизими орқали тузиладиган Сайловчиларнинг ягона электрон рўйхатини шакллантириш тартибини такомиллаштириш бошқа давлат органлари маълумотлар базалари билан интеграция қилиш жараёнларини давом эттириш.  | 2025 йил июнь-декабрь | Комиссия аъзолари,А.Рўзиев, М.Сатаев,таркибий тузилма раҳбарлари |
|  | Ҳудудий сайлов комиссияларининг доимий фаолият олиб бориши учун яратилган шарт-шароитларни (бино, хоналар ва уларнинг жиҳозланишини) манзилли ўрганиш ва уларни яхшилаш бўйича таклиф тайёрлаш. | 2025 йилиюль-август | Комиссия аъзолари,А.Рўзиев, Ж.Фахрутдинов, Ш.Умаров |
|  | Европада Хавфсизлик ва Ҳамкорлик ташкилоти Демократик институтлар ва инсон ҳуқуқлари Бюросининг (ЕХҲТ/ДИИҲБ) 2024 йилги сайловлар бўйича кузатиш миссиясининг якуний ҳисоботини таҳлил қилиш. Натижалар бўйича мақбул тавсияларни реализация қилиш бўйича йўл харита ишлаб чиқиш. | 2025 йилЭълон қилинганидан сўнг бир ой ичида | Г.Рахимова, Комиссия аъзолари,А.Рўзиев, А.Адхамов,таркибий тузилма раҳбарлари |
|  | Ўзбекистон Республикаси вакилларининг хорижий сайлов органлари таклифига кўра ҳамда халқаро ташкилотлар (ЕХҲТ/ДИИҲБ, МДҲ, ШҲТ ва ҳ.) миссиялари таркибида хорижий мамлакатлардаги сайловлар ва референдумларни кузатишда иштирокини ташкил этиш. | Келиб тушган таклиф асосида | Г.Рахимова,А.Рўзиев, А.Адхамов |
|  | Марказий сайлов комиссияси вакиллари ва сайлов бўйича миллий экспертларни хорижий давлатлар ва халқаро ташкилотлар томонидан сайлов масалаларига оид ўқув семинарлар, тадбирлар ва конференцияларда иштирок этишини ташкил этиш. | Келиб тушган таклиф асосида | Г.Рахимова,А.Рўзиев, А.Адхамов |